
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6P/104/2024 8824201918 29. 10. 2024 JUDr. Iveta Mihóková ECLI:SK:OSVT:2024:8824201918.2
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Ivetou Mihókovou v právnej veci starostlivosti súdu o maloletú A. B., nar. XX.XX.XXXX, bytom pri otcovi, zastúpenú kolíznym opatrovníkom Úradom práce, sociálnych vecí a rodiny Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh otca C. B., nar. XX.XX.XXXX, trvale bytom B. X, za účasti matky A. B., nar. XX.XX.XXXX, trvale bytom B. X, o úpravu rodičovských práv a povinností k maloletému dieťaťu, t a k t o rozhodol: I. Súd s c h v a ľ u j e dohodu rodičov v tomto znení: II. Mal. A. B., nar. XX.XX.XXXX s a z v e r u j e do osobnej starostlivosti otca. III. Matka s a z a v ä z u j e platením výživného na mal. dieťa po 100,- eur mesačne vždy do 20. dňa toho ktorého mesiaca vopred k rukám otca začínajúc dňom 01.10.2024. IV. Dlžné výživné za mesiac október 2024 matke n e v z n i k l o. V. Matka j e o p r á v n e n á stretávať sa s mal. A. neobmedzene za prítomnosti otca. VI. Žiaden z účastníkov n e m á nárok na náhradu trov konania. odôvodnenie: 1. Otec sa návrhom doručeným tunajšiemu súdu domáhal vydania rozhodnutia, ktorým by súd upravil rodičovské práva a povinnosti k mal. A. B.. Žiadal zveriť mal. dieťa do svojej osobnej starostlivosti a matku zaviazať platením výživného vo výške 100 € mesačne, vždy do 25. dňa v mesiaci vopred k jeho rukám, počnúc dňom 01.11.2024. Zároveň otec žiadal upraviť styk matky s mal. dieťaťom len za jeho prítomnosti. 2. V priebehu konania rodičia uzavreli rodičovskú dohodu tak, ako je uvedená v písomnom vyhotovení rozsudku. 3. Kolízny opatrovník odporúčal rodičovskú dohodu schváliť. 4. V zmysle ust. § 221 písm. a) zákona č. 160/2015 Z.z. Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomností všetkých strán, alebo ich zástupcov, ktorí sa vzdajú odvolania.
5. Berúc do úvahy výsledky vykonaného dokazovania, dospel súd k záveru, že uzavretá dohoda nie je v rozpore so záujmom maloletého dieťaťa, a preto ju súd v celom rozsahu schválil. 6. V danom prípade sa obaja rodičia a kolízny opatrovník zúčastnili pojednávania vo veci a po vyhlásení rozsudku sa vzdali práva odvolania proti všetkým jeho výrokom. Berúc do úvahy uvedené skutočnosti, písomné vyhotovenie rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Ak nebude vyživovacia povinnosť uložená týmto rozsudkom splnená dobrovoľne, možno sa jej splnenia domáhať návrhom na vykonanie exekúcie podľa osobitného zákona. Ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia (§ 376 ods. 1 Civilného mimosporového poriadku).

